Den ene af de to Egholm-færger, Egholm 2, er grundstødt. Det fortæller Henrik Jess Jensen, der er afdelingsleder og redder i By- og landskabsforvaltningen i Aalborg Kommune. - Her før klokken 17, var den på vej fra Egholm, og der mistede den sin motorkraft. Derfor valgte skipperen at lave en kontrolleret grundstødning, for at den ikke skulle ramme jernbanebroen. Færgen er stødt på grund udfor Skudehavnen ved Marinemuseet. Lige nu sejler Egholm 1 derfor i pendulfart. Egholm 2 har nemlig kapacitet til 98 passagerer, mens Egholm 1 blot har plads til 29 passagerer. - Lige nu afventer vi Søfartsstyrelsen, der skal give accept til at fjerne den fra grundstødningen. De skal vurdere om der er gået hul, og om der er en miljømæssig risiko, siger Henrik Jess Jensen. - Og i og med den har mistet motorkraft, vil den blive slæbt tilbage i færgelejet, og så skal den til gennemsyn.
Egholm 2, den ene af de to færger, der sejler til øen, er grundstødt.